|  |
| --- |
| **Elmefilozófia**  előadás BMNSF08700M  2018 ősz  **KURZUSLEÍRÁS**  A kurzus bevezetést kínál az elmefilozófiába. Olyan alapvető kérdéseket vizsgálunk, mint hogy mi is az emberi elme, milyen viszonyban van a testtel (túlélheti-e a test pusztulását), miben áll a tudat, hogyan viszonyul az elme a mesterséges intelligenciához, és egyáltalán mi­ként illeszkedik vagy nem illeszkedik az elmével kapcsolatos tudásunk a fizikai világgal kapcsolatos ismereteink közé. A félév során az elmefilozófia alapjai mellett néhány újabb fejleménnyel is megismerkedünk, így szóba kerül a „megtestesült”, a „környezetébe ágya­zott”, a „kiterjesztett”, valamint az ún. „enaktív” elme elmélete (*embodied, embeddied, exten­ded, enactive mind*). Olyan kérdéseknek próbálunk tehát utánajárni, hogy vajon az emberi megismerés milyen viszonyban áll azzal a biológiai, társadalmi környezettel, amelyben meg­ismerőként elhelyezkedünk. Hogyan függ össze megismerés és gyakorlati cselekvés? Sőt, mi módon járulnak hozzá a mozgás, a test (a testi lét legelemibb formái) ahhoz a képhez, amelyet önmagunkról és a világról alkotunk?  **Oktató**: Schmal Dániel docens ([schmal.daniel@btk.ppke.hu](mailto:schmal.daniel@btk.ppke.hu))  **Időpont**: szerda 10.15–11.45  **Hely**: D 504  **Munkamódszer**  Előadások, amelyek végén lehetőség van a téma megbeszélésére.  **Követelmények**  Kollokvium az előadások anyagából.  **Olvasmányok**  Tőzsér János (2008) Általános bevezetés: a test–lélek probléma. In Ambrus Gergely – Demeter Tamás – Forrai Gábor – Tőzsér János szerk. *Elmefilozófia.* Budapest, L’Harmattan Kiadó. 9–85.  Altrichter Ferenc: A tudat két aspektusa: intencionalitás és qualia. In <http://www.phil-inst.hu/highlights/agytudat/alt.htm>  Thomas Nagel (2004) Milyen lehet denevérnek lenni? (ford. Sutyák Tibor) in *Vulgo*. 5/2. 3–12.  John R. Searle (2000) *Elme, nyelv és társadalom.* Ford. Kertész Balázs. Budapest, Vince Kiadó. 2–4. fejezet.  Clark, Andy (2008) *Supersizing the Mind.* Oxford, Oxford University Press.  Gallagher, Shaun (2005) How the Body Shapes the Mind. Oxford, Oxford University Press.  Noë, Alva – Susan Hurley (2003) Neural Plasticity and Consciousness. *Biology and Philosophy* 18. 131–168.  Noë, Alva (2012) *Varieties of Presence*. Cambridge MA, Harvard University Press.  Rowlands, Mark (2010) *The New Science of the Mind: From Extended Mind to Embodied Phenomenology.* Cambridge MA, The MIT Press. |